open-index/open-wikipedia-markdown huggingface dataset:
Խորհրդային ժողովուրդ

մինի|Մայիսմեկյան տոնակատարությունների մասին խորհրդային պաստառ
**Խորհրդային ժողովուրդ** (), **ԽՍՀՄ քաղաքացիներ** (), քաղաքացիական նույնություն ԽՍՀՄ-ում, որը բնութագրվում է որպես իր բովանդակությամբ սոցիալիստական մշակույթ, ընդհանուր տարածք, տնտեսություն, միութենական համաժողովրդական պետություն և ընդհանուր նպատակ՝ համայնավարության կառուցումն ունեցող մարդկանց պատմական, սոցիալական, ազգամիջյան ընդհանրություն։

ԽՍՀՄ փլուզումից հետո այդ կայացած վերազգային նույնությունը աստիճանաբար վերացել է։

## Գաղափարի զարգացումն ԽՍՀՄ-ում
«Խորհրդային ժողովուրդ» եզրը սկսել է կիրառվել ԽՍՀՄ բնակչության նշանակման համար արդեն 1920-ականներին։

1961 թվականին ԽՄԿԿ XXII-րդ նիստի ժամանակ Նիկիտա Խրուշչյովը ԽՄԿԿ նոր ծրագրի մասին իր զեկույցում հայտարարել է՝
 
 ԽՍՀՄ-ում կազմավորվել է ընդհանուր բնագծեր ունեցող տարբեր ազգությունների մարդկանց պատմական ընդհանրություն՝ խորհրդային ժողովուրդ։ Նրանք ունեն ընդհանուր սոցիալիստական Հայրենիք՝ ԽՍՀՄ, ընդհանուր տնտեսական բազա՝ սոցիալիստական տնտեսություն, ընդհանուր հասարակական-դասակարգային կառուցվածք, ընդհանուր աշխարհահայացք՝ մարքսիզմ-լենինիզմ, ընդհանուր նպատակ՝ համայնավարության կառուցումը, բազմաթիվ ընդհանուր գծեր հոգևոր պատկերի, հոգեբանության մեջ։

1971 թվականի ԽՄԿԿ XXIV-րդ նիստի որոշմամբ խորհրդային ժողովուրդը հայտարարվել է ԽՍՀՄ տարածքը բնակեցնող բոլոր դասերի և շերտերի, ազգերի և ազգությունների ամուր հասարակական-քաղաքական և գաղափարային միասնականության արդյունք։

Խորհրդային ժողովրդի որպես մեկ ընդհանրության հասկացողությունը սնուցվում էր այնպիսի ընդհանուր ձեռքբերումներով, ինչպիսիք էին հաղթանակը Երկրորդ համաշխարհային պատերազմում (ԽՍՀՄ-ի համար՝ Հայրենական մեծ պատերազմում) և տիեզերքի յուրացումը։

## Արտաքին հղումներ
* Խորհրդային ժողովուրդ // Գիտական համայնավարություն. Բառարան (1983)

## Ծանոթագրություններ

 

Կատեգորիա:ԽՍՀՄ ազգային քաղաքականություն
Կատեգորիա:ԽՍՀՄ ժողովրդագրություն
Կատեգորիա:ԽՍՀՄ պատմություն
Կատեգորիա:Խորհրդային ժողովուրդ
Կատեգորիա:Սովետիզմներ
Կատեգորիա:Քարոզչությունը ԽՍՀՄ-ում
Գալլիա

[thumb|300px|Գալիան Գալիական պատերազմենրի ժամանակաշրջանում: Համաձայն [Հռոմեական կայսրության վարչական բաժանում|Հռոմեական կայսրության վարչական բաժանման Գալիան բաժանվում է հինգ մասի. Գալիա Բելգիկա, Գալիա Կելտիկա (հետագայում նաև անվանվել է Գալիա Լուգդոնենսիս), Գալիա Կիսալպինա, Գալիա Նարբոնենսիս և Գալիա Ակվիտանիա:]]

**Գալիա** (Լատիներեն` *Gallia*), եղել է տարածաշրջան Արևմտյան Եվրոպայում Երկաթե դարում, որը բնակեցված է եղել կելտական ցեղերով։ Ներկայումս տարածաշրջանը մտնում է Ֆրանսիայի, Լյուքսեմբուրգի, Բելգիայի, Շվեյցարիայի և Հյուսիսային Իտալիայի մեծ մասի մեջ, ինչպես նաև Նիդերլանդների և Գերմանիայի որոշ հատվածներ Հռենոսի արևմտյան ավազանին։ Գալիայի տարածքը կազմում էր 494,169&nbsp;կմ²։ Համաձայն Հուլիոս Կեսարի Գալիան բաժանված էր երեք մասի` Գալիա Կելտիկա, Բելգիկա և Ակվիտանիա։
Հնէաբանները կարծում են, որ գալերը Լատինական մշակույթի կրողներն էին, ինչը սփռված էր ամբողջ Գալիայում մ. թ. ա. 5-րդից 1-ին դարերում
Մ. թ. ա. 2-րդ և 1-ին դարերում Գալիան ընկնում է Հռոմեական իշխանության տակ, Գալիա Կիսալպինան գրավում են մ. թ. ա. 203 թվականին, Գալիա Նաբոնենսիսը ՝ մ. թ. ա. 123 թվականին։ Գալիայի մնացած հատվածը գրավում է Հուլիոս Կեսարը մ. թ. ա. 58-ից 51 թվականներին Գալիական պատերազմների ընթացքում։

Հռոմեացիները իշխեցին Գալիայում 5 դար, և վերջապես 486 թվականին այն գրավում են ֆրանկները։
Կելտերի ժամանակ Գալիան ուներ իր սեփական լեզուն և մշակույթը, որը արդյունքում խառնվեց հռոմեականի հետ։
Տարածաշրջանը շարունակվեց կոչվել *Գալիա* մինչև վաղ միջնադար, մինչև ֆրանկների կայսրության ձևավորումը։ Ներկայումս Ֆրանսիային շարունակում են *Գալիա* կոչել ժամանակակից հունարենով (Γαλλία) և ժամանակակից լատիներենով (նաև կոչում են *Ֆրանցիա* և *Ֆրանկոգալիա*).

## Ծանոթագրություններ

Կատեգորիա:Բելգիայի պատմություն
Կատեգորիա:Պատմական մարզեր
Կատեգորիա:Ֆրանսիայի պատմություն
Ֆուտբոլի Անգլիայի գավաթ

**Ֆուտբոլի Անգլիայի գավաթ** (, կարճ՝ *FA Cup*), առավել հայտնի **Անգլիայի գավաթ**, անգլիական ֆուտբոլի գավաթային առաջնություն, որն անցկացնում է Անգլիայի ֆուտբոլի ասոցիացիան։ «Անգլիայի գավաթ» անվանման տակ սովորաբար հասկացվում է տղամարդկանց առաջնությունը, չնայած որ գոյություն ունի նաև Ֆուտբոլի Անգլիայի կանանց գավաթ։

Անգլիայի գավաթը համարվում է աշխարհի ամենահին ֆուտբոլային առաջնությունը։ Առաջին խաղարկությունը կայացել է 1871-1872-ին։ Գավաթի խաղարկությանը մասնակցում են տարբեր դիվիզիոնների մեծաթիվ ակումբներ, ինչն էլ պատճառ է դառնում, որ երբեմն ցածր դիվիզիոնի ակումբներն անակնկալ հաղթում են մեծ ակումբներին։

Անգլիայի գավաթի գործող գավաթակիրը Մանչեսթեր Յունայթեդն է, որը 2016 թվականի մայիսի 21-ին Ուեմբլի մարզադաշտում 1-2 հաշվով հաղթեց հաղթեց Քրիսթալ Փելասին։ Առաջնության ամենատիտղոսակիր ակումբները Մանչեսթեր Յունայթեդը և Արսենալն են, որոնք 12 անգամ հաղթել են գավաթը։

## Հովանավորներ
Անգլիայի գավաթն առաջին անգամ պաշտոնապես հովանավոր ունեցավ 1994-95 մրցաշրջանում։ Սակայն որպեսզի պահպանի հայտնի առաջնության ազգային ինքնությունը, նրա անունը երբեք չի փոխվել, ի տարբերություն Լիգայի գավաթի, որի հովանավորի փոփոխությունը բերում է նաև անվան փոփոխություն։ Փոխարենը առաջնությունը կոչվում է «Անգլիայի գավաթ, որը հովանավորում է (հովանավորի անունը)»։ 2011 - 2014 թթ-ին Budweiser ընկերության հետ ունեցած պայմանագրի արդյունքում առաջնությունը կրեց «Անգլիայի գավաթ, որը հովանավորում է Budweiser-ը» (The FA Cup sponsored by Budweiser) պաշտոնական անվանումը։ Այս պահին առաջնության անվանումն է Անգլիայի գավաթ, որը հովանավորում է Emirates-ը։

## Տես նաև
* Լիգայի գավաթ
* Պրեմիեր Լիգա

## Ծանոթագրություններ

## Արտաքին հղումներ
* Պաշտոնական կայք 
* Անգլիայի գավաթի նորություններ 

Կատեգորիա:Ֆուտբոլի Անգլիայի գավաթ
Ադրիան Նիկչի

**Ադրիան Նիկչի** (, ), շվեյցարացի ֆուտբոլիստ (ծագումով Կոսովոյից է), որ խաղում է կիսապաշտպանի դիրքում։ Ներկայում հանդես է գալիս գերմանական «Ունիոն Բեռլին» ակումբի կազմում։

## Ակումբային կարիերա
Ադրիան Նիկչին ֆուտբոլով զբաղվել սկսել է շվեյցարական «Ուստեր» ակումբում։ 2002 թվականի հունվարին նա տեղափոխվել է «Ցյուրիխ» ակումբ։ 2008/09 մրցաշրջանում Ադրիան Նիկչին ընդգրկվել է ակումբի հիմնական կազմում՝ այդ մրցաշրջանում մասնակցելով 34 հանդիպման և խփելով 4 գոլ։ Այդ ժամանակ «Ցյուրիխը» դարձել է Շվեյցարիայի չեմպիոն։ «Ցյուրիխի» կազմում Ադրիան Նիկչին իր առաջին գոլը խփել է Շվեյցարիայի գավաթի առաջնության 2008/09 մրցաշրջանում. դա եղել է միակ գոլը «Շաֆհաուզենի» դեմ խաղում։ Սուպերլիգայում Ադրիան Նիկչին առաջին անգամ աչքի է ընկել 2009 թվականի մարտի 8-ին՝ «Լյուցերնի» հետ հանդիպման ժամանակ. այդ խաղի ամենավերջում նա դուբլ է ձևակերպել՝ մեծ ներդրում ունենալով իր թիմի հաղթանակի ձեռքբերման գործում։ Ադրիան Նիկչին «Ցյուրիխի» կազմում մասնակցել է նաև եվրaգավաթների, որտեղ իր առաջին գոլը նա խփել է 2009/10 ՈՒԵՖԱ Չեմպիոնների լիգայի որակավորման փուլի ընթացքում՝ «Մարիբոր» ակումբի դեմ խաղի հաշիվը դարձնելով 3:0։

2012 թվականի ամռանը Ադրիան Նիկչին 600 հազար եվրոյի դիմաց տեղափոխվել է գերմանական «Հաննովեր 96»։ Գերմանական Բունդեսլիգայում Ադրիան Նիկչին առաջին անգամ խաղադաշտ է դուրս եկել 2012 թվականի օգոստոսի 26-ին՝ «Շալկե 04» ակումբի դեմ տնային խաղի ժամանակ, որի ընթացքում էլ նա աչքի է ընկել առաջին անգամ՝ հանդիպման 80-րդ րոպեին հավասարեցնելով խաղի հաշիվը։ Սեպտեմբերի վերջին Ադրիան Նիկչին տեղափոխվել է հիվանդանոց, որտեղ նրա մոտ ախտորոշվել է մենինգիտ։

Ֆուտբոլիստը հիվանդանոցից դուրս է գրվել երկու շաբաթ անց։ Հիվանդության ու վնասվածքների պատճառով Ադրիան Նիկչին մասնակցել է քիչ թվով խաղերի, իսկ 2014 թվականի հունվարին «Հաննովեր 96»-ի նոր մարզիչ Տայֆուն Կորկուտը Նիկչիին ուղարկել է ակումբի երկրորդական կազմ՝ պատճառաբանելով, թե նա քիչ է մարզվել։ Շուտով Ադրիան Նիկչին վարձավճարով սկսել է խաղալ «Տուն» ակումբում։ 2015 թվականին Ադրիան Նիկչին մի որոշ ժամանակ խաղացել է «Նյուրնբերգ» ակումբում, որից հետո՝ նույն թվականին, տեղափոխվել է «Ունիոն» ակումբ։

## Կարիերան հավաքականում
2008-2010 թվականներին Ադրիան Նիկչին Շվեյցարիայի երիտասարդական հավաքականի կազմում մասնակցել է 16 խաղի և խփել 3 գոլ։

## Ծանոթագրություններ

## Արտաքին հղումներ
* Էջը soccerway.com կայքում 
* Էջը transfermarkt.com կայքում 

Կատեգորիա:Բունդեսլիգայի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ցյուրիխի ֆուտբոլիստներ
Կատեգորիա:Յանգ Բոյզի ֆուտբոլիստներ
Կատեգորիա:Նյուրնբերգի ֆուտբոլիստներ
Կատեգորիա:Կոսովացի ֆուտբոլիստներ
Վիր (շրջան)

**Վիր** (), շրջան () Ֆրանսիայում, գտնվում է Ստորին Նորմանդիա երկրամասում։ Շրջանի դեպարտամենտ՝ Կալվադոս։ Սուպերֆեկտուրա՝ Վիր։ Շրջանի բնակչությունը 2006 թվականին կազմել է 56&nbsp;083 մարդ։ Բնակչության խտությունը կազմում է 59 մարդ/կմ²։ Շրջանի տարածքը կազմում է 956 կմ²։

## Վարչական բաժանում
Շրջանը բաժանված է 6 շրջանների՝

# Օնե սյու Օդոն
# Կոնդե սյուր Նուարո
# Լե Բենի Բոկաժ
# Սեն Սևե Կալվադոս
# Վասսի
# Վիր

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ, Վիր շրջան 

Կատեգորիա:Ֆրանսիայի շրջաններ
Նիտալ Սեժրի

**Նիտալ Սեժրի** (), սիրիացի դերասան։ Ծնվել է Լաթաքիայում, ամուսնացել է և ունի երկու որդի։ Ավարտել է արվեստի բարձրագույն ինստիտուտը։ 1991 թվականի սեպտեմբերի 17-ին դարձել է Սիրիայի արվեստագետների ասոցիացիայի անդամ և մասնակցել է բազմաթիվ հեռուստատեսային, թատերական և կինեմատիկ աշխատանքների։ Վերջին տարիներին Սեժրին տառապել է քաղկեղով և նրա կոկորդը վիրահատել են, որի պատճառով 2012 թվականին նա “Կիսաքանդ” սերիայում խաղացել է համրի դեր։ Նրա երկրպագուները և որոշ քննադատներ նրան անվանել են արաբների Չարլի Չապլին։

## Գործերը
* «Մոխրոտիկ» (թատրոն)
* «Մահացել է երեք անգամ» (թատրոն)
* «Ագռավի պարը» (կարճ ֆիլմ) (2008)
* «Սպասումը»
* «Ֆանտազիայի սիրահարներ» (2000)
* «Անվերջ հանցագործություն» (2007)
* «Կարմիր գիծը» (2008)
* «Լույսի բիծ» (2003/ 2004/ 2008)
* «Սև ալյուրը» (ֆիլմ) (2001)
* «Իմ սիրտը ձեր հետ է» (2009)
* «Օրենք, սակայն» (2003)
* «Ստվերում մի կին» (2003)
* «Չորս եղանակները» (Առաջին մաս) (1999)
* «Ռադիոծածկույթից դուրս» (ֆիլմ) (2007)
* «Գայլերի անտառում եղնիկներ»
* «Նռան ծաղիկը» (կինոթատրոն)
* «Կիտրոնի համը» (ֆիլմ)
* «Սև կտավը» (2001)
* «Ես և չորս աղջիկ» (2004)
* «Փախստականը» (2005)
* «Մի քիչ ժամանակ» (թատրոն)
* «Աչքերի լույսը» (թատրոն)
* «Ճանապարհի վրա միջադեպ» (ֆիլմ) (2007)
* «Ծառը աճում է քարի վրա»
* «Աչքերի լույսը»

## Մահը
Նիտալ Սեժրին մահացել է 2013 թվականի հուլիսի 11-ին Դամասկոսում, քաղցկեղի պատճառով և թաղվել է Լաթաքիայում։

Կատեգորիա:Սիրիացի դերասաններ
Կատեգորիա:Քաղցկեղից մահացածներ
Դենիս Մարկայ

**Դենիս Մարկայ** (, ), ֆուտբոլիստ Կոսովոյից, ով հանդես է գալիս պաշտպանի դիրքում։ Ներկայում վարձավճարով խաղում է շվեյցարական Չելենջ լիգայի «Լե Մոն» ակումբում։

## Ակումբային կարիերա
Դենիս Մարկայն իր ֆուտբոլային կարիերան սկսել է շվեյցարական «Բադեն» ակումբում։ 2008 թվականից մինչև 2012 թվականը նա «Բադեն» ակումբի կազմում մասնակցել է Առաջին լիգայում, որ երրորդն է Շվեյցարիայի ֆուտբոլային լիգաների համակարգում։ 2012 թվականի սկզբում Դենիս Մարկայը տեղափոխվել է Չելենջ լիգայի «Կյասո» ակումբ, որտեղ խաղացել է վարձավճարով։ Նոր ակումբում նա ընդգրկվել է թիմի հիմնական կազմում։ 2012 թվականի մարտի 11-ին Դենիս Մարկայը խփել է իր առաջին գոլը Չելեջ լիգայում՝ «Դելեմոն» ակումբի դեմ տնային խաղում հաշիվը դարձնելով խոշոր։

Վարձավճարով խաղալու ժամկետի ավարտից հետո Դենիս Մարկայը տեղափոխվել է «Բելինցոնա» ակումբ, որը նույնպես այդ ժամանակ հանդես էր գալիս Չելենջ լիգայում։ Այդ ակումբի կազմում մասնակցելով մի քանի հանդիպման՝ Դենիս Մարկայը 2012/13 մրցաշրջանի ձմեռային ընդմիջման ընթացքում վարձավճարով տրվել է Չելենջ լիգայի «Լուգանո» ակումբին։ Այդ ակումբի կազմում Դենիս Մարկայը 2014/15 մրցաշրջանում հաղթել է Չելենջ լիգայում և տեղափոխվել շվեյցարական Սուպերլիգա։ 2015 թվականի հուլիսի սկզբին Դենիս Մարկայը դարձել է «Արաու» ակումբի խաղացող, սակայն շարունակել է հանդես գալ «Լուգանոյի» կազմում՝ խաղալով վարձավճարով։

Շվեյցարիայի ֆուտբոլային գլխավոր լիգայում Դենիս Մարգայն առաջին անգամ խաղացել է 2015 թվականի հուլիսի 19-ին՝ «Սանկտ Գալեն» ակումբի հետ հանդիպման ժամանակ։ 2016 թվականի փետրվարի սկզբին վարձավճարով խաղալու ժամկետն ավարտվել է, և Դենիս Մարկայը տեղափոխվել է Չելենջ լիգայի «Լե Մոն» ակումբ, որտեղ նույնպես խաղում է վարձավճարով։

## Կարիերան հավաքականում
Կոսովոյի ազգային հավաքականի կազմում Դենիս Մարկայը մասնակցել է երկու հանդիպման՝ խաղալով Հասարակածային Գվինեայի ու Ալբանիայի ազգային հավաքականների դեմ։ Երկու խաղերն էլ եղել են ընկերական և անցկացվել են Պրիշտինայում։

## Ելույթների վիճակագրություն
### Հավաքականում

**Ընդհանուր՝ 2 խաղ / 0 գոլ** (national-football-teams.com)

## Ծանոթագրություններ

## Արտաքին հղումներ
* Профиль на сайте national-football-teams.com 
* Էջը soccerway.com կայքում 
* Էջը transfermarkt.com կայքում 

Կատեգորիա:Տղամարդկանց ֆուտբոլի պաշտպաններ
Լաս Լախաս եկեղեցի

**Լաս Լահաս** (), բազիլիկ, որ գտնվում է Կոլումբիայի Նարինյո նահանգում՝ Իպիալես քաղաքից 7 կմ հեռավորության վրա՝ Գուաիտարա գետի կանիոնում։ Կոլումբիայում ամենամեծ թվով այցելություններ ունեցող եկեղեցիներից է։ Նեոգոթիկայի ոճով կառուցված եկեղեցին գտնվում է անմիջապես կամրջի վրա։

## Պատմություն
200px|մինի|ձախից|Աստվածամոր սրբապատկերը ժայռին
Լեգենդի համաձայն՝ նախկինում եկեղեցու տեղում եղել է քարանձավ, որը վատ համբավ է ունեցել տեղի բնակիչների մոտ, ովքեր փորձել են միշտ շրջանցել քարանձավը։ Սակայն մի անգամ՝ 1754 թվականին, այստեղ Մարիա Մուեսես անունով հնդկացի մի կնոջ և նրա խուլուհամր աղջկա՝ Ռոզայի աչքի առաջ հրաշք է կատարվում. հայտնվում է Աստվածամոր կերպարանքը։ Աստվածամայրը ոչ միայն բուժում է աղջկան, այլև նրան կրկին կյանք է պարգևում, քանի որ աղջիկը հիվանդացել և մահացել էր։

Քարանձավի պատին հայտնվում է փոքր երեխա գրկած կնոջ անձեռակերտ պատկերը։ Այն բանից հետո, երբ խուլուհամր աղջիկը իսպաներենով հայտնում է պատկերի հայտնության մասին, պատկերին սրբագործ ու բուժիչ հատկություն է վերագրվում։ Այդ ժամանակներից սկսած՝ Կոլումբիայից և Էկվադորից հավատացյալների մեծ հոսք է ուղղվում դեպի քարանձավ։ Մարդիկ Գուաիտարա գետի կանիոն են գալիս ժայռի սրբապատկերը տեսնելու համար, որը քողարկված է եկեղեցու գեղեցիկ պատերի հետևում։

200px|մինի|Տաճարի գմբեթը
Մոտավորապես 1794 թվականին քարանձավի մոտ կառուցել են առաջին համեստ մատուռը, որտեղ մոմ և ծաղիկներ էին բերում Աստվածամոր պատկերին։

1796-1853 թվականների ընթացքում այստեղ հիմնում են երկրորդ, ապա նաև երրորդ եկեղեցին, սակայն, միևնույն է, չեն կարողանում բավարարել մեծաթիվ հավատացյալների պահանջները։ 1916 թվականին նվիրատվությունների հաշվին սկսվում է չորրորդ եկեղեցու շինարարությունը, որը հիշեցնում է բերդ-ամրոց։ Այնուհետև որոշվում է խոր կիրճի երկու կողմերը միացնել 30մ բարձրություն ունեցող կամարաձև կամրջով։ Շինարարությունը տևում է մինչև 1948 թվականը։

Լաս Լահաս եկեղեցու գլխավոր մասունքը՝ քարին դաջված սրբապատկերը, այսօր էլ գրավում է մեծ թվով հավատացյալների։ Ժայռապատկերը երբեք չի վերականգնվել, սակայն այն այսօր էլ ցնցում է իր վառ գույներով, որոնք կարծես խոր ներծծված են քարի մեջ։ Ավելի քան 250 տարվա ընթացքում մեծացել է սրբապատկերով բուժված տարբեր հիվանդությունների ու մոլորությունների թիվը՝ թմրամոլներից մինչև ամուսնական անհավատարմություն։ Այդ մասին են վկայում երախտագիտության խոսքերով քարե հազարավոր վահանակները, որոնք մարդիկ թողնում են եկեղեցու շուրջը։

Ներկայումս եկեղեցու պահպանությամբ զբաղվում են ֆրանցիսկյան միաբանության երկու համայնքները՝ կոլումբիական և էկվադորյան։ Այդպիսով՝ Լաս Լահասը դարձել է հարավամերիկյան երկու պետությունների բարեկամության գրավականը։

## Ծանոթագրություններ

## Արտաքին հղումներ
* Կոլումբիայի Լաս Լահաս եկեղեցին
* Պրոֆ. Պլինիո դե Օլիվեյրա. Լաս Լահասի սրբապատկերը

Կատեգորիա:Նեոգոթիկա
Կատեգորիա:Կոլումբիայի եկեղեցիներ
Մարչել Յուրեշ

**Մարչել Յուրեշ** (, ), ռումինական թատրոնի և կինոյին դերասան։

## Կենսագրություն
Մարչել Յուրեշը ծնվել է 1951 թվականի օգոստոսի 2-ին, Ռումինիայի Դոլժ կոմսության Բեյլշտի քաղաքում։ 1974 թվականին ընդունվել է Բուխարեստի ազգային թատրոն, որն ավարտել է 1978 թվականին։ 1975 թվականին առաջին դերակատարումն է ունեցել «Բուլանդրա» թատրոնի բեմում։

## Թատերական կարիերա
Երիտասարդ դերասանի առաջին դերակատարումը եղել է Դեյվիդ Սթորեյի «Ֆերմա» պիեսում։ Այնտեղ նա խաղում էր Ջորջի դերը։ 1978 թվականից 1981 թվականը Յուրեշը աշխատել է Կլուժ-Նապոկայի ազգային թատրոնում։ 1980-ական թվականների սկզբին նա մասնակցել է «Բուլանդրա» և «Օդեոն» թատրոնների մայրաքաղաքային ներկայացումներին։ Այդ ժամանակահատվածի աշխատանքները ներառում են նաև Շեքսպիրի «Համլետը», «Հանրի VI»-ը, «Ռիչարդ III»-ը։

1995 թվականին Յուրեշը դառնում է Ռումինիայի անկախ «Teatrul ACT» թատրոնի հիմնադիրներից մեկը, որը հետագայում ղեկավարում է։ Այս թատրոնում նա խաղացել է մի շարք գլխավոր դերերում։ Թոմաս Բերնհարդի պիեսում «Դերասան» դերի համար Յուրեշը 2002 թվականին *դերասանական վարպետության* համար ստացել է մրցանակ։ Նա նաև ծարունակում էր խաղալ «Բուլանդրա» թատրոնի բեմում, մասնավորապես 2005 թվականին ելույթ է ունեցել Լուիջի Պիրանդելլոյի «Հանրի VI» պիեսում՝ գլխավոր դերերից մեկում։

Թատերական ձեռքբերումների համար Մարչել Յուրեշը բազմիցս առաջադրվել է հեղինակավոր ռումինական և միջազգային պարգևների և նույնիսկ մրցանակակիր դարձել։ Նրա ստացացած վերջին մրցանակներից մեկն է 2008 թվականին ստացած Գրան Պրին։ Յուրեշը գլխավորում է ամենամյա «Ideo Ideis Festival» մանկապատանեկան փառատոնը։

## Կարիերան կինեմատոգրաֆիայում
Յուրեշի համար առաջին դերակատարումը կինոյում եղել է հունգարացի կոմպոզիտոր Ֆերենց Լիստի «Vis de ianuarie» ֆիլմում (1978 թվական)։ 1980-ական և 1990-ական թվականներին նրա կարիերան կոնոյում զարգացավ, նա էկրան բարձրացավ ինչպես փոքր, այնպես էլ խոշոր դերերով։

## Ծանոթագրություններ

## Արտաքին հղումներ
* Պաշտոնական կայք   
*
*Teatrul ACT

Կատեգորիա:Թատրոնի դերասաններ
Կատեգորիա:Ռումինացի դերասաններ
Նկարչի այգին Ժիվերնիում

**Le Jardin de l'artiste à Giverny** (, ), Կլոդ Մոնեի 1900 թվականին ստեղծած կտավը, որը գտնվում է Փարիզի Օրսե թանգարանում։ Կտավն ունի 81,6 սմ բարձրություն, 92,6 սմ լայնություն, նյութը՝ յուղաներկ։

## Պատմություն
Կտավը նկարչի՝ Ժիվերնիի իր այգու բազմաթիվ նկարներից մեկն է։
Նկարում պատկերված են մանուշակագույն և վարդագույն երանգներով հիրիկների շարքեր։ Ծաղիկները պատկերված են ծառերի տակ, և սողոսկող լույսի շնորհիվ՝ նրանց գույների երանգները փոխվում են։ Այն հատվածներում, որտեղ ծառերը փակում են լույսի շողը, ծաղիկները ավելի մուգ են, ճյուղերից թափանցող արևի շողերը տարածքը լցնում են մանուշակագույն, վարդագույն, բաց մանուշակագույն և սպիտակ երանգներով։ Ծառերից այն կողմ նշմարվում է Մոնեի տունը։

Մոնեն այս կտավը ստեղծել է 60 տարեկան հասակում։ Ըստ Ուիլյամ Սեյթսի՝ այս տարիքում նա վերլուծել է այն, ինչն ավելի է նկատել. «առարկան, զգացողությունը, պատկերազարդ առարկաները, բոլորը նույնական են»։

1900 թվականին Մոնեն ձեռնամուխ է եղել երկու խոշոր նախագծերի՝ Թեմզա գետին և իր՝ Ժիվերնիի պարտեզներին նվիրված շարքերին, որտեղ պատկերել է իր՝ հայտնի ջրաշուշանների կտավները՝ «Ջրաշուշանների լճակը» (Բոստոնի գեղարվեստի թանգարան)։

Արվեստի դիլեր, հավաքորդ Պոլ Դյուրան Ռուելը ցուցադրել է Մոնեի վերջին աշխատանքները, այդ թվում նաև ջրաշուշանների շարքերը։

## Պարտեզ
Մոնեն աշխատել է իր պարտեզում, մշակել ծաղիկներ, որոնք 1883 թվականից մինչև նրա կյանքի վերջը դարձել են իր կտավների թեմաները։

## Համեմատական կտավներ

## Ցուցահանդեսներ
«Le Jardin de l'artiste à Giverny» կտավը բացի Ֆրանսիայից ցուցադրվել է նաև Ավստրալիայում, Բելգիայում, Կորեայում, Ճապոնիայում, Իտալիայում, Շվեյցարիայում և ԱՄՆ-ում։

## Ծանոթագրություններ

Կատեգորիա:1900 նկարներ
Կատեգորիա:Կլոդ Մոնեի նկարներ
Կատեգորիա:Օրսե թանգարանի նկարներ
Ժիգոր

**Ժիգոր** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Տյուրե կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04093։

## Բնակչություն
Համայնքի բնակչությունը 2008 թվականին կազմում էր 58 մարդ։

## Կլիմա
Ժիգորի կլիման միջերկրածովային է։ Համայնքը չունի սեփական օդերևութաբանական կայան, ամենամոտը գտնվում է Տալարում։

## Տնտեսություն
2007 թվականի տվյալներով 32 աշխատունակ տարիքի մարդկանցից (15-64 տարեկան) 22-ը տնտեսապես ակտիվ էին, 10-ը անգործ (ակտիվության ցուցանիշը 68,8 %, 1999 թվականին եղել է՝ 61,5 %)։ 22 աշխատունակ բնակիչներից 20-ը աշխատում էին (11 տղամարդ և 9 կին), անաշխատանք էին 19-ը (2 տղամարդ և 1 կին)։ 10 անգործ մարդկանցից 5-ը աշակերտներ կամ ուսանողներ են, 4-ը թոշակառու, 1-ը չէին աշխատում այլ պատճառներով.

## Տեսարժան վայրեր
* Սեն Լորան ծխական եկեղեցի
* Երկու շատրվան

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Բրայս կիրճ (ազգային պարկ)

**Բրայս կանիոն** (), ազգային պարկ ԱՄՆ–ում։ Գտնվում է Յուտայի նահանգի հարավարևմտյան մասում։ Պարկի մակերեսը 145 կմ² է։ Պարկի ամենադիտարժան վայրը Բրայս կանիոնն է։ Չնայած անվանմանը՝ այն ամենևին էլ կանիոն չէ, այլ ավելի շուտ հսկայական բնական ամֆիթատրոն Պաունտսաուգանտ բարձրավանդակի վրա, որ առաջացել է էրոզիայի հետևանքով։ Բրայսը առանձնանում է երկրաբանական յուրահատուկ կառուցվածքով, որը կոչվում է հուդու։ Այն ձևավորվել է գետերի էրոզիայից և լճերի նստվածքային ապարներից քամու, ջրի և սառույցի ազդեցությամբ։ Նարնջագույն և սպիտակ լեռնաքարերը անկրկնելի տեսարան են ներկայացնում հատկապես մայրամուտին ու արևածագին։

Կանիոնի մերձական տարածքը բնակեցվել է 1850-ական թվականներին։ Այն անվանվել է Էբենեզեր Բրայսի անունով, ով 1875 թվականին այդ շրջանում հիմնել է կալվածք։ Բրայս կանիոնի հարակից տարածքը 1924 թվականին նախ հռչակվել է բնության ազգային հուշարձան, ապա 1928 թվականին՝ ազգային պարկ։ Այցելությունների թվով Բրայս կանիոն ազգային պարկը զիջում է միայն Գրանդ կանիոն և Զայոն ազգային պարկերին առաջին հերթին մեկուսացած լինելու պատճառով։ Յուտա նահանգի Կանաբ քաղաքը գտնվում է ազգային երեք պարկերի միջև։

## Աշխարհագրական դիրք և կլիմա
200px|մինի|Բնական կամար Բրայս կանիոնում
Բրայս կանիոնը գտնվում է Յուտայի հարավարևմտյան մասում։ Բրայսն ավելի վերև է գտնվում, քան մոտակա Գրանդ կանիոն և Զայոն ազգային պարկերը։ Կանիոնի բարձրությունը կազմում է 2400–2700մ այն դեպքում, երբ Գրանդ կանիոն ազգային պարկը գտնվում է ծովի մակարդակից 2100մ բարձրության վրա։ Այդպիսով՝ պարկը խիստ տարբերվում է էկոլոգիայով և եղանակով։ Հակադրությունը լավ տեսանելի է այն զբոսաշրջիկների համար, ովքեր նույն ուղևորության ընթացքում այցելում են երեք պարկեր։

Կլիման Բրայս կանիոնում ավելի սառն է և ավելի խոնավ մյուս երկու պարկերի համեմատ։ Տեղումների տարեկան միջին քանակը 380–460 մմ է։ Տարեկան միջին մինիմումը -13&nbsp;°C է, հունվարի միջինը՝ -28&nbsp;°C։ Պարկում ամենաբարձր ջերմաստիճանը գրանցվել է 2002 թվականի հուլիսի 14–ին՝ 37&nbsp;°C։

## Համայնապատկեր
700px|մինի|կենտրոն|Բրայս կանիոնի համայնապատկեր

## Ծանոթագրություններ

## Արտաքին հղումներ
* Բրայս կանիոն ազգային պարկ։ ԱՄՆ աշխարհագրական ընկերություն
* Բրայս կանիոն։ Լուսանկարների պատկերասրահ
* Բրայս կանիոն ազգային պարկ։ Ուղեցույց

Կատեգորիա:Բնության հատուկ պահպանվող տարածքներ
Կատեգորիա:Կիրճեր
Կատեգորիա:ԱՄՆ-ի ազգային այգիներ
Կատեգորիա:Յուտա
Կատեգորիա:Կատեգորիա ԲՊՀՄ II
Կատեգորիա:1928 հիմնադրված բնության հատուկ պահպանվող տարածքներ‎
Pioneer

"**Pioneer**", հունգարացի երգիչ Ֆրեդիի երգը։ Երգը ներկայացնում է Հունգարիան Եվրատեսիլ 2016 թ.-ի ժամանակ, և այն գրվել է Բորբալա Չարնաիի կողմից, իսկ տեսահոլովակը նկարահանել է Զե Սզաբոն։ Երգը թողարկվել է 2015 թվականի դեկտեմբերի 30-ից Misztral Music-ի միջոցով։

## Եվրատեսիլ երգի մրցույթ
Ֆրեդին հայտարարվել է այն 30 երգիչների շարքում, որոնք մասնակցել են *A Dal 2016*-ին 2015 թվականի դեկտեմբերի 15-ին։ Եզրափակչում նա նվաճել է թե՛ ժյուրիի, թե՛ հեռուստաքվեարկության ամենաբարձր ձայները՝ հաղթելով մրցությունում։ Այժմ նա ներկայացնում է Հունգարիան Եվրատեսիլ 2016 թ.-ի ընթացքում՝ ելույթ ունենալով առաջին կիսաեզրափակչում և անցնելով եզրափակիչ։

## Երգացանկ

## Չարթեր

## Թողարկման պատմություն

## Ծանոթագրություններ

## Արտաքին հղումներ
* Երգը Յություբում
Արդիան Գաշի

**Արդիան Գաշի** (, ), նորվեգացի (ծագումով՝ Կոսովոյից) ֆուտբոլիստ, որ խաղում է կիսապաշտպանի դիրքում։ Ներկայում հանդես է գալիս նորվեգական «Օդդ» ակումբում։

## Կենսագրություն
Արդիան Գաշին ծնվել է 1981 թվականի հունիսի 20-ին Կոսովոյի Ջյակովիցա քաղաքում՝ ալբանական ընտանիքում։ Երբ նա եղել է 8 տարեկան, նրա ընտանիքը փախստականի կարգավիճակով տեղափոխվել է Նորվեգիա, որտեղ բնակվել է Հյուրկսետերյորա քաղաքում (Հեմնե կոմունա)։ 
### Ակումբային կարիերա
Արդիան Գաշին ֆուտբոլով զբաղվել սկսել է տեղի «ԿԻԼ/Հեմնե» ակումբում։ 1998 թվականին նա տեղափոխվել է «Մոլդե» ակումբ։ 2001 թվականի մայիսի 6-ին Արդիան Գաշին այդ ակումբի կազմում առաջին անգամ խաղացել է Նորվեգիայի գլխավոր առաջնությունում. նա մասնակցել է «Բրյունե» ակումբի դեմ տնային խաղին՝ փոխարինման դուրս գալով հանդիպման 81-րդ րոպեին։ 2002 թվականին Արդիան Գաշին դարձել է Առաջին դիվիզիոնի «Էռն Հորտեն» ակումբի խաղացող. այդ ակումբի կազմում նա մնացել է մեկ տարի։ 2003 թվականի ամռանը վարձավճարով տեղափոխվել է մայրաքաղաքի «Վոլերենգա» ակումբ։ 2003 թվականի սեպտեմբերի 27-ին Արդիան Գաշին խփել է իր առաջին գոլը Տիպելիգայում՝ մեծացնլով «Վոլերենգայի» առավելությունը «Ստաբեկի» դեմ տնային խաղում։ 2004 թվականի Նորվեգիայի առաջնությունում «Վոլերենգան» զբաղեցրել է երկրորդ տեղը, ինչում մեծ դեր է ունեցել նաև Արդիան Գաշին։

2005 թվականի օգոստոսին Արդիան Գաշին չի մասնակցել Նորվեգիայի առաջնության շրջանակներում անցկացվող մի քանի խաղի, որովհետև կալանքի տակ էր գտնվում մեքենա վարելիս սահմանված արագությունը գերազանցելու համար։ Նա դատապարտվել էր 18 օրվա ազատազրկման, սակայն 14 օր անց ազատվել է կալանքից լավ պահվածքի համար։

2006 թվականի օգոստոսի 30-ին Արդիան Գաշին պայմանագիր է կնքել «Բրանն» ակումբի հետ. գործարքի գումարը կազմել է շուրջ 7 000 000 նորվեգական կրոն։ «Բրաննում» նա խաղացել է մեկ տարուց քիչ, իսկ 2007 թվականի հուլիսի 25-ին տեղափոխվել է «Ֆրեդրիկստադ»։ 2009 թվականի դեկտեմբերին հայտարարվել է, որ Արդիան Գաշին 2010 թվականի սկզբից խաղալու է շվեդական «Հելսինբորգ» ակումբում։

«Հելսինբորգում» Արդիան Գաշին եղել է թիմի առաջատար խաղացողներից մեկը, նա ու Մայ Մահլանգուի համագործակցությունը պաշտպանությունում մեծ դեր է ունեցել ակումբի կողմից 2011 թվականի մրցաշրջանում չեմպիոնի տիտղոսի նվաճման գործում։

2014 թվականի օգոստոսի 5-ին Արդիան Գաշին տեղափոխվել է նորվեգական «Օդդ» ակումբ, որի հետ պայմանագիր է կնքել մինչև 2017 թվականի ամառ։
### Կարիերան հավաքականում
2004 թվականի հունվարի 22-ին Արդիան Գաշին առաջին անգամ խաղադաշտ է դուրս եկել Նորվեգիայի հավաքականի կազմում՝ մասնակցելով Շվեդիայի հավաքականի դեմ խաղին, որ ընկերական առաջնության շրջանակներում անցկացվում էր Հոնկոնգում։ Այդ խաղի 84-րդ րոպեին Գաշին փոխարինել է կիսապաշտպան Մագնե Հոսետին։

Արդիան Գաշին երկու հանդիպում է անցկացրել Կոսովոյի հավաքականի կազմում՝ մասնակցելով Հայիթիի ու Օմանի հավաքականների հետ ընկերական խաղերին, որ անցկացվել են Կոսովոյում։

## Ելույթների վիճակագրություն
### Ակումբային

### Հավաքականում

## Ծանոթագրություններ

## Արտաքին հղումներ
* Էջը national-football-teams.com կայքում 
* Էջը soccerway.com կայքում 
* Էջը transfermarkt.com կայքում 

Կատեգորիա:Նորվեգացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Աննա Դեմիդովա

**Աննա Դեմիդովան** (ռուսերեն՝ Анна Демидова, ), ռուս կայսրուհի Ալեքսանդրա Ֆեոդորովնայի ծառայողներից էր։ Ծնվել է 1878 թվականին և սպանվել է 1918 թվականին Նիկոլայ II-ի ընտանիքի անդամների հետ միասին բոլշևիկների կողմից։
Դասվել է Ռուս Ուղղափառ Եկեղեցու սրբերի շարքը։ Մարմնի մնացորդները հայտնաբերվել են Եկատիրինբուրգում և մեծ շուքով թաղվել Սանկտ-Պետերբուրգի սուրբ Պողոս և Պետրոս եկեղեցում թագավորական ընտանիքի մնացորդների կողքին։

## Կենսագրություն
Դեմիդովան ծնվել է 1878 թվականին։ Ծնողներից հայտնի է միայն հոր անունը՝ Ստեփան Դեմիդով։ Աննան ավարտել է իր հայրենի Չերեպովեցի սպասուհիների ուսումնարանը։ Նա թագավորական պալատում աշխատող Ելիզավետա Երսբեգրի ծանոթուհին էր և նրա եղբոր նշանածը։ Երսբերգը կարողացավ աշխատանք գտնել Դեմիդովայի համար, որպես պալատի սպասուհի։ Աննա Դեմիդովան հայտնի էր իր վերին աստիճանի ամաչկոտ բնավորությամբ։ Նա բարձրահասակ էր և ուներ դեղնավուն մազեր։ Կայորուհին, մտերիմները և հարազատները նրան դիպում էին "Նյուտա" մականունով։

## Սպանությունը
մինի|Աննա Դեմիդովայի դեմքի վերակառուցումը
մինի|Աննա Դեմիդովան երիտասարդ ժամանակ
1917 թվականին տնային կալանքի տակ հայտնված նախկին ցարական ընտանիքի ճակատագիրը կախված էր բոլշևիկների որոշումից։ Սկզբում Ցարսկոյե Սելոյում պահվելուց հետո Նիկոլայ II-ի ընտանիքին տեղափոխեցին Տոբոլսկ։ Նրանց տրվեց հնարավորություն իրենց հետ տանել մի քանի տնային ծառայողների։ Աննա Դեմիդովան ցանկություն հայտնեց նրանց հետ մեկնել։ Երբ Տոբոլսկից ընդանիքը տեղափոխվեց Եկատերինբուրգ, Դեմիդովային հնարավորություն տրվեց հեռանալ, սակայն նա ցանկացավ մնալ ընտանիքի հետ։ Նիկոլայ II-ի երեխաների ուսուցիչ Պիեռ Ժիյառին նա հայտնել էր, որ շատ էր վախենում բոլշևիկներից։

1918 թվականի հուլիսի 16-ի գիշերը նախկին թագավորական ընտանիքին արթնացրեցին և իջացրին Իպատիևի տան նկուղ։ Նրանց հետ էին նաև գտնվում Դեմիդովան և 4 այլ տնային աշխատողներ, ովքեր նույնպես մնացել էին ընտանիքի հետ։ Բոլշևիկները կարդացին Նիկոլային սպանելու հրամանագիրը և անմիջապես սկսեցին կրակել ընդանիքի անդամների և մյուս աշխատողների վրա։ Դեմիդովան վիրավորվեց և ուշաթափվեց։ Ուշքի գալուց հետո նա հասկացավ, որ դեռ չի մահացել և բղավեց "Աստված ինձ պահպանեց": Այդ լսելով բոլշևիկները ևս մի քանի անգամ կրակեցին Դեմիդովայի վրա և ի վերջո նրան սպանեցին։

Մահացածների մարմինները բոլշևիկները վառեցին և թաղեցին Եկատերինբուրգի անտառում՝ անհայտ ուղղությամբ։
Տարիներ անց 1979 թվականին սիրողական հնագետները գտան գերեզմանը։ Հայտնաբերվեցին ցարի ընտանիքի անդամների մարմինները (բացի ցարեվիչ Ալեքսեյի և մեծ իշխանուհիներից մեկի մարմինների) և 5 այլ ոսկրային մնացորդներ, որոնք գենետիկապես չէին պատկանում Նիկոլայի ընտանիքին։ Դրանցից մեկը կնոջ մարմին էր և շատ հնարավոր է Դեմիդովայինը։

1998 թվականին Սանկտ-Պետերբուրգի Սուրբ Պողոս և Պետրոս տաճարում մեծ շուքով թաղվեցին նախկին ցար Նիկոլայ II-ի և նրա ընտանիքի անդամների մարմինները, ինչպես նաև Դեմիդովայի և մյուս նահատակների մարմինները։

Աննա Դեմիդովան դասվել է Ռուս Ուղղափառ Եկեղեցու սրբերի շարքը։

Կատեգորիա:Ռուսաստանի պատմություն
Ռեյկա Սակուրաի

**Ռեյկա Սակուրաի** (, , Ճապոնիա), ճապոնացի դերասան, մոդել և Nogizaka46 ճապոնական այդոլ գյորլ-խմբի անդամ։ Համարվում է խմբի ավագը։

## Կարիերա
2011 թվականին Մացումուրան անցավ *Nogizaka46* առաջին սերնդի լսումները։ Լսումների ժամանակ նա կատարեց Happiness խմբի «Kiss Me» երգը։ Նա ընտրվեց «Guruguru Curtainru» երգի ձայմագրման համար և բացի երգելուց խաղացել է գլխավեր դերը։ 2012 թվականի փետրվարի 22-ին առաջնաելույթ ունեցավ, որպես սոլո արտիստ։ 2012 թվականի հունիսին դարձավ *Nogizaka46* ճապոնական այդոլ գյորլ-խմբի ավագը։

Միջնակարգ դպրոցը ավարտելուց հետո ընդունվեց քոլեջի սոցոլիոգական ֆակուլտետ։ 2013 թվականի ապրիլին Nogizaka46 մնացած անդամների հետ հայտնվեց «Bad Boys Оru» հեռուստատեսային դրամայում։ 2014 թվականի հոկտեմբերի 25-ից մինչև նոյեմբերի 9-ը խաղացել է «Mr.Kaminari» մյուզիքլում, Միսա Էտոյի հետ միասին, ով նույնպես համարվում է Nogizaka46-ի անդամ։

## Հայտնվելը
### Հեռուստասերիալներ
* *[[:en:Bad Boys (manga)|Bad Boys J]]* (NTV, 2013), Մարիա Միասիտա
* *Umi no Ue no Shinryōsho* 1 էպիզոդ (Fuji TV, 2013)
* *Tenshi no Knife* (WOWOW, 2015), սրճարանի մատուցողուհի/Այումի Նիշինա
* *[[:en:Hatsumori Bemars|Hatsumori Bemars]]* (TV Tokyo, 2015), Բունան
* *[[:en:Hana Moyu|Hana Moyu]]* (NHK, 2015)

### Ֆիլմեր
* *[[:en:Bad Boys (manga)|Bad Boys J: Saigo ni Mamoru Mono]]* (2013), Մարիա Միաշիտա

### Մրցանակներ
* Girls Award 2013 A/W

### Թատրոն
* *Mr.Kaminari* (Sunshine Theatre, 25 հոկտեմբեր — 9 նոյեմբեր 2014), Դորեմի Ուսուկի
* *Subete no Inu wa Tengoku e Iku* (AiiA Theater Tokyo, 1 — 12 հոկտեմբեր 2015)
* *[[Princess Knight]]* (Akasaka ACT Theater, 12 — 17 նոյեմբեր 2015), Խիկատե

## Մատենագրություն
### Ֆոտոալբոմ
* *Kikan Nogizaka vol.1 Sōshun* (մարտի 5, 2014, Tokyo News Service) ISBN 9784863363878

## Արտաքին հղումներ
* Official agency profile  
* Պաշտոնական բլոգը  
* 

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Ճապոնացի դերասանուհիներ
Կատեգորիա:Ճապոնացի երգչուհիներ
Կատեգորիա:Ճապոնացի մոդելներ
Կոնսուելո Վելասկես

**Կոնսուելո Վելասկես** (, Կոնսուելո Վելասկես Թորես, օգոստոսի 21, 1916, Սիուդադ Գուսման, Մեքսիկա - հունվարի 22, 2005, Մեխիկո, Մեքսիկա), մեքսիկացի դաշնակահարուհի, կոմպոզիտոր և երգահան։

## Կենսագրություն
Կոնսուելո Վելասկեսը ծնվել է Մեքսիկայի Սյուդադ Գուսման քաղաքում։ Հետագայում նրանց ընտանիքը տեղափոխվել է Գվադալախարա, որտեղ անցել է նրա մանկությունն ու պատանեկությունը։ Ծնողների վաղաժամ մահից հետո, նրա դաստիարակությամբ զբաղվել են մորաքույրն ու մորեղբայրները։ Մանկությունից նրա կիրքը երաժշտությունն էր։ Նրան դասավանդել է մեքսիկացի հայտնի դաշնակահար և կոմպոզիտոր Ռամոն Սերատոսը։ Կոնսուելոն շատ վաղ է սովորել դաշնամուր նվագել, հնարում էր երգեր, իսկ լսած երաժշտությունը կարողանում էր մեկնաբանել յուրովի։ Հետագայում տեղափոխվել է Մեխիկո, որտեղ Սերատոսը նշանակվել է երաժշտական դպրոցի տնօրեն, իսկ Կոնսուելոն ավարտել է այդ նույն դպրոցը։ 15 տարեկանում նա արդեն դաշնամուրի դասատու էր։ Նրա առաջին կոմպոզիցիաները ծնվել էին իմպրովիզացիաներից, սակայն ամեն դեպքում նա դարձավ հայտնի կոմպոզիտոր։

Կոնսուելո Վելասկեսը ճանաչում է ստացել «Amar y vivir» («Սիրել և ապրել»), «Cachito» («Կաչիտո»), «Que seas feliz» («Երջանիկ լինես») և այլ երգերով, սակայն իրականում նա հանրահայտ դարձավ «Bésame mucho» («Համբուրիր ինձ շատ») երգով։ Այդ երգը նա գրել էր 1940-ական թվականների սկզբին՝ իսպանացի հայտնի կոմպոզիտոր Էնրիկե Գրանադոսի «Goyescas» օպերայի արիան լսելով և ոգեշնչվելով դրանից։ 1944 թվականին «Besame mucho»-ն առաջին մեքսիկական երգն էր, որ հաղթեց հիթ-շքերթը Նյու-Յորքում։ Հատկապես այն մեծ տարածում գտավ ամերիկյան ջազի վարպետ Ջիմմի Դորսիի և նրա նվագախմբի կատարումից հետո։ Երգը հանրահայտ էր ԱՄՆ-ում, Եվրոպայում, Ասիայում և Լատինական Ամերիկայում։

Կոնսուելո Վելասկեսը մահացել է 2005 թվականի հունվարի 22-ին՝ սրտի հետ կապված բարդացումներից, որոնք առաջացել էին այն բանից հետո, երբ 2004 թվականին նա վայր էր ընկել և կոտրել կողոսկրերը։ Նույն թվականին նրա տան պատին, որտեղ ծնվել էր Կոնսուելոն, փակցվել է հուշատախտակ։

## Ծանոթագրություններ

Կատեգորիա:Մեքսիկացի կոմպոզիտորներ
Կատեգորիա:Մեքսիկացի դաշնակահարներ
Դոննի Մոնտելլ

**Դոնատաս Մոնտվիդաս** (, , հանդես է գալիս **Դոննի Մոնտելլ** () կեղծանվամբ), լիտվացի երգիչ, Սլավյանսկի բազար փառատոնի Վիտեբսկ-2008 միջազգային երգի մրցույթի հաղթող, Յուրմալայի Նոր Ալիք 2011 թվականի մասնակից, Լիտվայի ներկայացուցիչը Եվրատեսիլ 2012 և 2016 երգի մրցույթներում։

## Եվրատեսիլ երգի մրցույթ
### Եվրատեսիլ 2012

Եվրատեսիլ 2012-ին Դոնատասը ներկայացել է «Love Is Blind» («Սերը կույր է») երգով։ Կիսաեզրափակչում ելույթ ունեցավ 18 համարի ներքով և գրավեց 3-րդ հորիզոնականը` դուրս գալով եզրափակիչ։ Վաստակել է 104 միավոր (առավելագույն՝ 10 միավոր ստացել է Մեծ Բրիտանիայից, Էստոնիայից, Բելառուսից և Մալթայից)։ Եզրափակչում ելույթ է ունեցել 4-րդ համարի ներքով և 70 միավորով զբաղեցրել է 14-րդ հորիզոնականը (12 միավոր ստացել է Վրաստանից)։

### Եվրատեսիլ 2016

Դոննին հաղթել է Եվրատեսիլի լիտվական նախնական մրցույթում, իսկ եզրափակչում ստացել է առավելագույն 12 միավոր ժյուրիի և հեռուստադիտողների կողմից։ Նրան ընձեռնվեց երկրորդ անգամ ներկայացնել Լիտվան Եվրատեսիլ երգի մրցույթում։

## Ծանոթագրություններ

Կատեգորիա:Բեմական կեղծանուններ
Կատեգորիա:Եվրատեսիլ 2012 երգի մրցույթի մասնակիցներ
Կատեգորիա:Լիտվացի երգիչներ
Latvijas Televīzija

**Latvijas Televīzija** (լատ.՝ Latvijas Televīzija, LTV), լատվիական հայտնի հեռուստաընկերություն։

## Պատմություն
Հեռուստաալիքը սկսել է հեռարձակվել 1954 թվականի նոյեմբերի 6-ից։ Հեռուստաալիքի շտաբ-գրասենյակը գտնվում է Ռիգայում։

Latvijas Televīzija-ը «Եվրոպական հեռարձակողների միության» (ԵՀՄ) անդամ է։

## Հեռաուստածրագրեր
* LTV1 - ազգային ալիք, հեռարձակվում է լատիշերեն լեզվով
* LTV7 - համաշխարհային ալիք, հեռարձակվում է ռուսերեն լեզվով

## Պատկերասրահ

LTV1 logo 2017.png|LTV1-ի լոգոն
LTV1 logo 2013.svg|LTV1-ի լոգոն մինչև 2017 թվականը
LTV1 logo.svg|LTV1-ի լոգոն մինչև 2003 թվականը


## Տես նաև
* Լատվիական հեռուստաալիքների ցանկը
* «Եվրոպական հեռարձակողների միության» անդամների ցանկը

## Ծանոթագրություններ

## Արտաքին հղումներ
* Latvijas Televīzija-ի պաշտոնական կայքը
* LTV1-ի պաշտոնական կայքը
* LTV7-ի պաշտոնական կայքը 

Կատեգորիա:Ընկերություններ այբբենական կարգով
Կատեգորիա:1954 ընկերություններ
Կատեգորիա:Ընկերության տեսակներ
Երվանդ Ազատյան

**Երվանդ Նազարեթի Ազատյան** (*Էդմոնդ Կոտալազյան*, ), հայ գրող, հրապարակախոս, հասարակական գործիչ։ Երևանի պետական համալսարանի պատվավոր դոկտոր (1988)։ Հայաստանի գրողների միության անդամ։

## Կենսագրություն
Երվանդ Ազատյանը ծնվել է 1935 թվականին Բեյրութում։ 1958 թվականին ավարտել է Բեյրութի ամերիկյան համալսարանը, 1973 թվականին՝ Բոստոնի «Նորթիսթըրն» համալսարանը և Դետրոյտի «Ուեյն» նահանգային համալսարանը։ 1954-1958 թվականներին եղել է Բեյրութի «Զարթոնք-սպորտ» շաբաթաթերթի հիմնադիր-խմբագիր, 1959-1967 թվականներին՝ Կահիրեի «Արև» օրաթերթի խմբագրապետ, 1967-1972 թվականներին՝ Բոստոնի «Պայքար» հաստատության վարիչ-տնօրեն, «Պայքար» գրական եռամսյա հանդեսի և «Արմինիըն Միրըր-Սփեքթեյթըր» թերթի խմբագրակազմերի անդամ, 1971 թվականից՝ Մոնրեալի «Ապագա» շաբաթաթերթի, 1986 թվականից՝ Նյու Յորքի «Արարատ» (անգլերեն) հանդեսի, 1991 թվականից՝ Երևանի «Ազգ» օրաթերթի, 2006 թվականից՝ Բեյրութի «Կամար» գրական հանդեսի հիմնադիրներից և գլխավոր աշխատակիցներից։ 1972-1997 թվականներին եղել է ՀԲԸՄ Ալեք Մանուկյան մշակութային հիմնադրամի ատենապետ, 1973 թվականից՝ Դետրոյտի «Հայ մշակույթի ժառանգություն» (անգլերեն) ռադիոծրագրի տնօրեն, 1994-1997 թվականներին՝ ԱՄՆ-ի և Կանադայի ԹՄՄ կենտրոնական վարչության ատենապետ, 1997 թվականից՝ փոխատենապետ։

## Պարգևներ, մրցանակներ
* Հայ եկեղեցու Սուրբ Սահակ - Սուրբ Մեսրոպ շքանշան, 1989 թ.
* Հայաստանի ազգային գրադարանի Հակոբ Մեղապարտ շքանշան, 1991 թ.
* «Հայրենիքին մատուցած ծառայությունների համար» 2-րդ աստիճանի մեդալ, 2009 թ.

## Երկեր
* «Կեանք ու երազ Հայաստան» (1964, ուղեգրություններ) 
* «Գրական-գեղարուեստական սեւեռումներ» (1988) 
* «Դիմանկարներ և դիմաստվերներ» (անգլերեն, 1995) 
* «Պատմությունը ընթացքի մեջ» (անգլերեն, 1999, Էսսեներ) 
* «Դիտումներ և դատումներ» (2006, հրապարակախոսություն)

## Գրականություն
* Երուանդ Ազատեան. Մատեան մեծարանքի, Լոս Անջելես, 1988։

## Ծանոթագրություններ

## Արտաքին հղումներ
* Գրական զրույց՝ Երվանդ Ազատյանի հետ
* Ե՛վ գիրք, և՛ ուղեցույց, գիտական ուսումնասիրություն / Երվանդ Ազատյանի հետ

Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Կատեգորիա:Հայ գրողներ
Կատեգորիա:Հայ հասարակական գործիչներ
Կատեգորիա:Հայ հրապարակախոսներ
Կատեգորիա:Հայաստանի գրողների միության անդամներ
Ադելինա Գուտիեռես

**Ադելինա Գուտիեռես** (, ), չիլիացի գիտնական, ակադեմիկոս, աստղաֆիզիկայի պրոֆեսոր։ Առաջին չիլիացին է, ով ստացել է աստղաֆիզիկայի դոկտորի կոչում և առաջին կինը, ով դարձել է Չիլիի գիտությունների ակադեմիայի անդամ։ Չիլիի համալսարանի Ֆիզիկա-մաթեմատիկական գիտությունների (FCFM) ֆակուլտետի լիիրավ անդամ։

## Կենսագրություն
Կարմեն Ադելինա Գուտիեռես Ալոնսոն ծնվել է 1925 թվականին Չիլիի մայրաքաղաք Սանտյագոյում, Ռամոն Գուտիեռեսի և Կարմեն Ալոնսոյի ընտանիքում։ 1942 թվականին ավարտել է Սանտիագոյի Մարիա Աուքսիլիադորա քոլեջը, 1948 թվականին՝ Չիլիի համալսարանի մանկավարժական ինստիտուտը՝ ստանալով ֆիզիկոսի և մաթեմատիկայի ուսուցչի որակավորում։ Ուսումնառության տարիներին հանդիպել է գիտնական Ուգո Մորենո Լեոնին, և 1951 թվականին նրանք ամուսնացել են և ունեցել երեք երեխա։

Գուտիեռեսն իր գործունեությունն սկսել է որպես Չիլիի համալսարանի Դարիո Սալաս քոլեջի և Ֆիզիկա-մաթեմատիկական գիտությունների (FCFM) ֆակուլտետի գիտական ուսուցիչ։ 1949 թվականի հունիսի 1-ից աշխատել է Չիլիի ազգային աստղադիտարանում, վերլուծել է այլ գիտնականներից ստացված աստղագիտական տվյալները։ Աստղադիտարանում աշխատելու տարիներին հետաքրքրվել է աուստրալ աստեղրի ֆոտոէլեկտրական լուսաչափով, որին անդրադարձել է իր բազմաթիվ հրատարակություններում։

1950-ական թվականների վերջում մեկնել է ԱՄՆ՝ ստանալու աստղաֆիզիկայի դոկտորի կոչում։ 1964 թվականին ստացել է աստղաֆիզիկայի դոկտորի կոչում և դարձել առաջին չիլիացին, ով ստանում է այդ կոչումը։ 1965 թվականին վերադարձել է Չիլի և ամուսնու՝ Ուգո Մորենո Լեոնի հետ Չիլիի համալսարանում հիմնադրել աստղաֆիզիկայի բակալավրի դասընթացներ, 1976 թվականին՝ մագիստրատուրայի դասընթացներ աստղաֆիզիկա մասնագիտությամբ։

1967 թվականին Ուգո Մորենո Լեոնի հետ աշխատել է նորաբաց Սեռո Տոլոլո միջամերիկյան աստղադիտարանում։ Նույն թվականին դարձել է Չիլիի գիտությունների ակադեմիայի լիիրավ անդամ։ Ադելինա Գուտիեռեսն առաջին կին աստղաֆիզիկոսն է, ով դարձել է գիտնականների այդ ընտրյալ խմբի անդամ։

Ադելինա Գուտիեռեսը մահացել է 2015 թվականի ապրիլի 11-ին։

## Աշխատություններ

## Ծանոթագրություններ

## Արտաքին հղումներ
* Ադելինա Գուտիեռեսի մասին CONICYT-ում

Կատեգորիա:Ակադեմիկոսներ
Կատեգորիա:Ինդիանայի համալսարանի շրջանավարտներ
Կատեգորիա:Չիլիացի ակադեմիկոսներ
Կատեգորիա:Չիլիացի աստղագետներ
Կատեգորիա:Չիլիացի աստղաֆիզիկոսներ
Կատեգորիա:Չիլիացի գիտնականներ
Կատեգորիա:Չիլիի համալսարանի շրջանավարտներ
Մարգարիտա Բարխոյան

**Մարգարիտա Բարխոյան** (), հայ երգչուհի։

## Կյանքը
### Ուսում
Սովորել է Երևանի Ալեքսանդր Պուշկինի անվան համար 8 միջնակարգ դպրոցում։ 2010 թվականին ավարտել է Երևանի Կոմիտասի անվան պետական կոնսերվատորիայի ջազ-վոկալ բաժինը։

### Երաժշտական գործունեություն
2002 թվականից հանդես է եկել եղբոր՝ Վլադիմիր Բարխոյանի հետ և ձայնագրել առաջին երգը՝ «Սերն է քո արև հայրենիք»։ 2003 թվականին եղբոր հետ համատեղ թողարկել է նույնանուն ձայնասկավառակը։

2003 թվականին մասնակցություն է ունեցել «Սայաթ-Նովա» երգի համահայկական փառատոնին, որտեղ արժանացել է գլխավոր մրցանակի։ 2004 թվականին եղբոր հետ մենահամերգ են ունեցել ԱՄՆ-ում և հայկական երաժշտական մրցանակաբաշխության ժամանակ արժանացել է «Տարվա հայտնություն» մրցանակին։

2007 թվականին համերգներով եղել է Փարիզում։

2011 թվականին թողարկել է երկրորդ՝ «Ջրի պես» սկավառակը։

## Ծանոթագրություններ

Կատեգորիա:Հայ երգչուհիներ
Իմրան Բունյակու

**Իմրան Բունյակու** (, ), շվեյցարացի ֆուտբոլիստ, ով խաղում է կիսապաշտպանի դիրքում։ Ներկայում հանդես է գալիս շվեյցարական Չելենջ լիգայի «Շաֆհաուզեն» ակումբում։

## Կենսագրություն
Իմրան Բունյակուն ծնվել է 1992 թվականի հոկտեմբերի 18-ին Ցյուրիխում (Շվեյցարիա), Կոսովոյից եկած ալբանացիների ընտանիքում։

### Ակումբային կարիերա
Իր ֆուտբոլային կարիերան Իմրան Բունյակուն սկսել է Ցյուրիխի «Գրասհոփեր» ակումբում։ 2010 թվականից խաղացել է ակումբի երկրորդական կազմում։ «Գրասհոփերն» ընդգրկված էր Շվեյցարիայի Առաջին լիգայում, որն այն ժամանակ երրորդն էր Շվեյցարիայի ֆուտբոլային լիգաների համակարգում։ Ակումբի հիմնական կազմում Իմրան Բունյակուն առաջին անգամ խաղացել է 2013 թվականի սեպտեմբերի 25-ին. նա մասնակցել է «Լյուցերն» ակումբի դեմ խաղին՝ հանդիպման ավելացված ժամանակի երկրորդ րոպեին փոխարինելով կիսապաշտպան Վերոլյուբ Սալատիչին։ Շվեյցարիայի առաջնության 2013/14 մրցաշրջանում Իմրան Բունյակուն «Գրասհոփեր» ակումբի կազմում խաղադաշտ է դուրս եկել ընդհանուր առմամբ հինգ անգամ։ Մեծ մասամբ նա փոխարինման է դուրս եկել հանդիպումների վերջում, սակայն բացառություն է եղել հինգերորդ խաղը, որի ժամանակ Իմրան Բունյակուն առաջին անգամ խաղադաշտ է դուրս եկել թիմի հիմնական կազմում. դա եղել է 2014 թվականի մայիսի 18-ին, երբ ցյուրիխյան ակումբը խաղում էր «Սիոն» ակումբի դեմ։ Սակայն հանդիպման 60-րդ րոպեին նրան փոխարինել է այլ ֆուտբոլիստ։

2015 թվականի փետրվարին Իմրան Բունյակուն տեղափոխվել է շվեյցարական «Շաֆհաուզեն» ակումբ, որ հանդես էր գալիս Չելենջ լիգայում։ 2014/15 մրցաշրջանի մնացած մասում նա ընդգրկված է եղել նոր ակումբի հիմնական կազմում։ 2015 թվականի հոկտեմբերի 18-ին կիսապաշտպանն ստացել է ծնկի լուրջ վնասվածք, ինչի պատճառով երկար ժամանակ չի մասնակցել խաղերի։

### Կարիերան հավաքականում
Իմրան Բունյակուն 2011-2014 թվականներին խաղացել է Ալբանիայի երիտասարդական հավաքականում, որի կազմում մասնակցել է 2013 թվականի Եվրոպայի երիտասարդական առաջնության նախընտրական փուլի 5 խաղի։ Երիտասարդական հավաքականի կազմում նա մասնակցել է 2015 թվականի Եվրոպայի երիտասարդական առաջնության նախընտրական փուլի հինգ խաղի։

Կոսովոյի հավաքականի կազմում Իմրան Բունյակուն մասնակցել է երկու խաղի՝ Օմանի և Հասարակածային Գվինեայի հավաքականների դեմ։ Երկու խաղերն էլ եղել են ընկերական հանդիպումներ և անցկացվել են Պրիշտինայում։ Օմանի հավաքականի դեմ խաղի 84-րդ րոպեին Իմրան Բունյակուն տուգանայինից գնդակն ուղարկել է հակառակորդի դարպասը։ Դա եղել է այդ հանդիպման միակ գոլը և հաղթանակ է բերել Կոսովոյի հավաքականին։

## Ելույթների վիճակագրություն
### Հավաքականում

**Ընդհանուր՝ 2 խաղ/1 գոլ** (national-football-teams.com)

## Ծանոթագրություններ

## Արտաքին հղումներ
* Էջը national-football-teams.com կայքում 
* Էջը soccerway.com կայքում 
* Էջը transfermarkt.com կայքում 

Կատեգորիա:Ալբանացի ֆուտբոլիստներ
Կատեգորիա:Գրասհոպերի ֆուտբոլիստներ
Կատեգորիա:Կոսովացի ֆուտբոլիստներ
Կատեգորիա:Կոսովոյի հավաքականի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ցյուրիխ քաղաքում ծնվածներ
Լոլա Դոլուխանյան

**Լոլա Կարենի Դոլուխանյան** (*Լորետա Դոլուխանյան*, ), ճարտարապետ։ Հայաստանի ճարտարագիտական ակադեմիայի թղթակից անդամ, ճարտարապետության դոկտոր (1996)։ Հայաստանի ճարտարապետների միության անդամ։ ՀՀ մշակույթի վաստակավոր գործիչ (2013)։

Ֆիզքիմիկոս Սեդա Դոլուխանյանի քույրը։

## Կենսագրություն
1960 թվականին ավարտել է Երևանի պոլիտեխնիկական ինստիտուտը, 1970 թվականին՝ Լենինգրադի գեղանկարչության, քանդակագործության և ճարտարապետության ինստիտուտը։ 1973 թվականից աշխատում է ՀՀ ԳԱԱ Արվեստի ինստիտուտում որպես առաջատար գիտաշխատող

Աշխատանքները վերաբերում են ժամանակակից հայ ճարտարապետության զարգացման ուղիների, գեղարվեստական միտումների, կերպարվեստի և ճարտարապետության համադրման խնդիրների լուսաբանմանը։

## Դիմանկարներ
Հեղինակել է Ալեքսանդր Թամանյանի, Նիկողայոս Բունիաթյանի, Կարո Հալաբյանի, Միքայել Մազմանյանի, Գևորգ Քոչարի, Տիրան Երկանյանի, Գրիգոր Աղաբաբյանի, Սամվել Սաֆարյանի դիմանկարները։

## Երկեր
* Դոլուխանյան Լ. Կ., «Նիկողայոս Բունիաթյան», Երևան, 1990։
* Դոլուխանյան Լ. Կ., «Հովհաննես Քաջազնունի», Երևան, 1997։
* Долуханян Л. К., Архитектура Советской Армении, 20-е годы, Ереван, 1980.
* Դոլուխանյան Լ. Կ., Մարդանյան Սվետլանա, Գեղամյան Սեյրանուհի Հայկազի, Պողոսյան Պողոս - Արվեստի ինստիտուտ ՀՀ ԳԱԱ, «Ռաֆայել Իսրայելյան», Երևան։ Գրաբեր, 2008
* Դոլուխանյան Լ. Կ., Պողոսյան Պողոս. - Արվեստի ինստիտուտ ՀՀ ԳԱԱ, «Քանդակը հայ մշակույթում։ Քանդակը հայկական ճարտարապետության մեջ։ XX դար», Երևան։ Անտարես, 2014

### Հոդվածներ
* Դոլուխանյան, Լոլա (2008) Ռաֆայել Իսրայելյան. ստեղծագործության և իր մասին. Էջմիածին. Պաշտօնական ամսագիր Ամենայն Հայոց Կաթողիկոսութեան Մայր Աթոռոյ Սրբոյ Էջմիածնի, ԿԴ (Ժ). pp.&nbsp;118–122.
* Դոլուխանյան, Լոլա (2008) Մի հուշարձանի քանդման պատմությունը. Պողոս-Պետրոս եկեղեցի. Էջմիածին. Պաշտօնական ամսագիր Ամենայն Հայոց Կաթողիկոսութեան Մայր Աթոռոյ Սրբոյ Էջմիածնի, ԿԴ (Ը). pp.&nbsp;91–113.

## Տես նաև
* Հայաստանի Հանրապետության մշակույթի վաստակավոր գործիչների ցանկ

## Ծանոթագրություններ

## Արտաքին հղումներ
* ԼՈԼԱ ԴՈԼՈՒԽԱՆՅԱՆ – 1920-30-ԱԿԱՆՆԵՐԻ ՀԱՅԿԱԿԱՆ ՃԱՐՏԱՐԱՊԵՏՈՒԹՅՈՒՆԸ
* Մեդիամաքս, Լոլա Դոլուխանյանը Փակ շուկայի ստեղծման մասին

Կատեգորիա:ՀՀ մշակույթի վաստակավոր գործիչներ
Կատեգորիա:ՀՊՃՀ շրջանավարտներ
Կատեգորիա:Հայ կին ճարտարապետներ
Կատեգորիա:Հայաստանի ճարտարապետների միության անդամներ
Ոզիմ (Բարվառի գավառ)

**Ոզիմ**, գյուղ Արևմտյան Հայաստանում, Բիթլիսի վիլայեթի Բարվարի գավառակում։

## Պատմություն
Գյուղն ավերվել, իսկ բնակիչները թուրքերի ձեռքով բռնությամբ տեղահանվել են 1915 թվականի Մեծ եղեռնի ժամանակ։

## Բնակչություն
1909 թվականին ուներ 150 տուն հայ բնակիչ։

## Տնտեսություն
Բնակչության հիմնական զբաղմունքը անասնապահություն, այգեգործություն, մեղվաբուծություն և երկրագործությունն էր։

## Պատմամշակութային կառույցներ
Ոզիմն ուներ եկեղեցի։

## Կրթություն
Գյուղն ուներ դպրոց։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կատեգորիա:Թուրքիայի գյուղեր
Կատեգորիա:Թուրքիայի քրդաբնակ բնակավայրեր
Եվգենի Բոտկին

**Եվգենի Բոտկին** (, ), ռուս վերջին կայսր Նիկոլայ II-ի և նրա ընտանիքի պաշտոնական բժիշկը։ Սպանվել է 1918 թվականի հուլիսի 16-ի գիշերը Եկատերինբուրգում բոլշևիկների կողմից Նիկոլայ II-ի ընտանիքի հետ միասին։

Բոտկինը դասվել է Ռուս Ուղղափառ Եկեղեցու սրբերի շարքը։

## Կյանքը
thumb|left|200px|Բոտկինը մեծ իշխանուհիներ Անաստասիայի և Մարիայի հետ
thumb|left|200px|Եվգենի Բոտկինը իր երեխաների հետ
Եվգենի Բոտկինը ռուս բժիշկ Սերգեյ Բոտկինի որդին էր, ով իր հերթին ռուս կայսրեր Ալեքսանդր II-ի և Ալեքսանդր III-ի պալատական բժիշկն էր։ 
Բոտկինը Պետերբուրգի համալսարանում սովորեց բժշկական ֆակուլտետում, այնուհետև մեկնեց Գերմանիա ուսումը շարունահելու Բեռլինի և Հայդելբերգի համալսարաններում։ Ռուսական Կայսրություն վերադառնալուց հետո նա սկսեց աշխատել Սուրբ Գեորգևսկու հիվանդանոցում։ 
thumb|left|200px|Բոտկինի դեմքի վերակառուցումը
1908 թվականին ստանձնեց պալատական բժշկի պաշտոնը։ 
Բոտկինը ամուսնացած էր և ուներ 4 երեխա, սակայն նա բաժանվեց իր կնոջից, ով բողոքում էր Բոտկինի աշխատանքով վերին աստիճանի տարվածությամբ և մշտական բացակայություններից։ 
Բոտկինը իր ամբողջ ժամանակն անց էր կացնում թագավորական ընտանիքի հետ և հիմնականում խնամում էր արքայորդի Ալեքսեյ Նիկոլաևիչ Ռոմանովին, ով տառապում էր հեմոֆիլիայով և նրա հիվանդ մորը՝ կայսրուհի Ալեքսանդրա Ֆեոդորովնային։

Բոտկինը հայտնի էր իր շատ համեստ և բարի բնավորությամբ։

## Տնային կալանքը և սպանությունը
1917 թվականի հեղափոխության արդյունքում Նիկոլայ II-ը գահընկեց արվեց և հայտնվեց տնային կալանքում իր ընտանիքի հետ միասին։ Նրանց բոլորին տեղափոխեցին Տոբոլսկ, այնուհետև Եկատերինբուրգ։ Բոտկինը իր պարտքն էր համարում միշտ լինել ընտանիքի կողքին և խնամել հիվանդ արքայորդուն։

1918 թվականի հուլիսի 16-ի գիշերը ընտանիքը դաժանաբար սպանվեց բոլշևիկների կողմից և նրանց հետ սպանվեցին նաև Բոտկինը սպասուհի Աննա Դեմիդովան և երեք այլ աշխատողներ, ովքեր ցանկություն էին հայտնել մնալ ընտանիքի հետ։ 
Մահացածների մարմինները վառեցին և թաղեցին Եկատերինբուգի անտառում անհայտ ուղղությամբ։ 
1979 թվականին սիրողական հնագետները հայտնաբերեցին սպանվածների մարմինների վառված մնացորդները։ Դրանցից մեկը պատկանում էր Բոտկինին։ 
1998 թվականին այդ մարմինները մեծ շուքով թաղվեցին Սանկտ-Պետերբուրգի Սուրբ Պողոս և Պետրոս տաճարում։

Եվգենի Բոտկինը դասվել է ռուս սրբերի շարքը։

## Ծանոթագրություններ

Կատեգորիա:Ռուս բժիշկներ
Կատեգորիա:Սուրբ Ստանիսլավի 3-րդ աստիճանի շքանշանի ասպետներ
Կատեգորիա:Հումբոլդտի համալսարանի շրջանավարտներ
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուսաստանում սպանվածներ
Ռեզինի

**Ռեզինի ** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վերվեն կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02642:

## Բնակչություն
2010 թվականի տվյալներով՝ համայնքի բնակչությունը կազմում է 175 մարդ։ 

## Տնտեսություն
2010 թվականին համայնքի 108 աշխատունակ (15-64 տարեկան) բնակիչներից 79-ը տնտեսապես ակտիվ էին, 29-ը՝ ոչ ակտիվ (ակտիվության ցուցանիշը կազմել է 73,1%, 1999 թվականին եղել է 51,1%)։ 79 տնտեսապես ակտիվ բնակիչներից աշխատում էին 68-ը (40 տղամարդ և 28 կին), գործազուրկ էին 11 մարդ (6 տղամարդ և 5 կին)։ 29 տնտեսապես ոչ ակտիվ բնակիչներից 10ը եղել են աշակերտներ կամ ուսանողներ, 9-ը՝ թոշակառուներ, 10-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ռեզինի 
 

Կատեգորիա:Ֆրանսիայի բնակավայրեր